**Óraterv**

**Gyógyító növények**

Készítette: Kovácsné Koska Eszter, Székesfehérvári Széna Téri Általános Iskola

Tantárgy: Természetismeret – Egészségtan

Feldolgozott cikk: Várady Judit: Fűben, fában orvosság (2010/9.) és Ismeretlen birodalom (2011/13.)

Eszközök: IKT terem, növények képei

**Az óra menete**

1. **Szervezési feladat**

A tanóra szokásos indítása. A folyóiratok kiosztása, a technika beüzemelése…stb.

1. **Ráhangolás (frontális munka)**

Előző órán a rétek, mezők élővilágáról tanultunk. A képek (tanári applikáció vagy táblára kivetítve) segítségével szedjük össze a jellemzőiket.

Milyen a gyökerük, száruk, levelük, viráguk, termésük…stb.?

A tanult növények között több gyógyhatású növény is megtalálható. Melyek ezek? (pl. mezei zsálya, gyermekláncfű…stb) Soroljátok fel milyen gyógyhatásaik vannak?

Csoportalakítás: A tanult növények képeit kiosztom, és ezek alapján történik a csoportalkítás.

**3. Motiváció**

- Szám-betű rejtvény:

Egy híres festő nevét rejtik a számok. Ha tudjátok a magyar ábécét, nem lesz nehéz megfejteni. Minden azonos számhoz ugyanaz a betű tartozik, tehát az 1.: a, 2.:á stb.

**A L B R E C H T D Ü R E R**

1. 19. 3. 30. 9. 4. 14. 33. 6. 37. 30. 9. 30.

**-** Ismerkedés a művész néhány képével ( elsősorban a tanult növények képei)

**4. Ismeretlen birodalom című cikk felolvasása közösen.**

A hangos olvasás után kiírjuk a megfigyelési szempontoknak megfelelő információkat: **ötvösmester, festőinas**

**fa- és rézmetszetek, oltárképek, festmények, könyvek**

* Magánhangzó kereső feladvány:

H**E**RB**Á**R**IU**M**O**K

Szómagyarázat: **A növények ábráit és leírásait tartalmazó könyvek**.

Nézzetek utána a HERBÁRIUM szónak és ismertessétek! Gondolkozzatok el, hogy a szó –árium- tagjával hol találkozhattatok már! (Felhasználandó könyv: 030 Magyar Nagylexikon )

* Gyűjtsétek ki a növényneveket!

**csomós ebír, tarackos tippan, réti perje, százszorszép, gyermekláncfű, ösztörűs veronika, nagy útifű, közönséges ebnyelvűfű, cickafark**

**6. Átkapcsolás a másik cikkre**

Írjátok le, hogy szerintettek mit jelent az a szólás, hogy fűben, fában orvosság?

Közösen elolvassuk 2010/1. folyóiral (9. szám) 14-15. oldaláról a második bekezdésig a cikket.

**7. Készíts saját Füveskönyvet!**

Feladat: A szöveg alapján készítsenek a gyerekek saját Füveskönyvet, melyben szerepelnek a cikkben felsorolt növények – s azok hatásai is. (Előre kiosztott képeket is felhasználhatják.)

**8. Hogyan készül a gyógyszer?**

A csoportok önállóan elolvassák a cikk további részeit és megoldják a feladatokat.

1. **Szótárhasználat:**

Az alábbi szavak kikeresése a Bakos-féle Idegen szavak és kifejezések szótárából valamint a Magyar Értelmező Szótárból: reuma, ampulla, injekció, szignálógép.

**B. Keresd a szavakat!**

Az alábbi táblázatban megbújtak a szöveggel kapcsolatos szavak, kifejezések. Segítségképpen megadtam néhány meghatározást, melyek a megbújt szavakra utalnak. (A szavak előfordulhatnak mind a négy irányban, SŐT EGYSZER DERÉKSZÖGBEN MEG IS TÖRHETNEK!)

A C-vitamin másik elnevezése – aszkorbinsav

Annak a gépnek a neve, mellyel megjelölik a gyógyszereket tartalmazó dobozokat, ampullákat. – szignálógép

Hatásos gyógyír a darázscsípésre. – petrezselyem

A C-vitamin felfedezője. – Szent Györgyi Albert

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| P | O | A | U | Z | T | R | É | S |
| E | A | S | Z | E | N | T | L | Z |
| T | S | Z | G | Á | E | G | Ő | I |
| R | D | K | E | É | R | Y | K | G |
| E | F | O | S | G | R | Ö | Ö | N |
| Z | G | R | D | Y | Z | R | V | Á |
| S | H | B | T | I | U | I | Ü | L |
| E | J | I | E | A | E | S | L | Ó |
| L | K | N | Z | L | I | Z | E | G |
| Y | L | S | U | B | O | N | T | É |
| E | É | A | I | E | R | T | V | P |
| M | L | V | Y | G | Ü | L | E | U |

**9. Ellenőrzés, Játékos feladatok**

Képek és neveik párosítása a táblánál

**10. Házi feladat kijelölés**

Herbárium készítése

**11. Értékelés**

**Segédanyagok:**

Ismeretlen birodalom 2011/13

Virághné Obola Judit: Feladatsor

Tragel Gyöngyi: Óravázlat - könyvtári foglalkozás

Várady Judit: Fűben, fában orvosság 2010/9

Jánosi Mónika: Szövegfeldolgozás